Ikissru l-istatwa ta’ Lenin fi Kiev Fi Kiev dimostranti kontra l-gvern Ukren waqqgħu statwa ta’ Lenin twila 3.4 metri minn fuq il-pedestall waqt protesti kbar kontra d-deċizjoni tal-President Viktor Yanukovych li jitbieged mill-UE u jitħabbeb mar-Russja. L-istatwa tqaċtitilha rasha hekk kif waqgħet u mbagħad id-dimostranti bdew ikissruha. Id-dimostranti qed jitolbu ir-riżenja tal-gvern, elezzjonijiet ġodda għall-president u għall-parlament u rabtiet eqreb mal-UE. Imħabbra elezzjonijiet fit-Tajandja Il-Prim Ministru tat-Tajlandja, Yingluck Shinawatra, ħabbret li se xxolji l-parlament u ssejjaħ elezzjonijiet ġodda malajr kemm jista’ jkun wara l-protesti qawwija li kien hemm kontra l-gvern f’dawn l-aħħar ġimgħat. F’indirizz lin-nazzjon minn fuq l-istazzjonijiet televiżivi, Shinawatra qalet li meta hemm daqstant li qed jopponi l-gvern, l-aħjar triq hija li l-poter jerġa’ jingħata f’idejn il-poplu ħalli jagħżel hu lil min irid imexxih. Ittir iz-ziju ta’Kim Jong-Un Il-Korea ta’ Fuq ikkonfermat li l-awtoritajiet keċċew wieħed mill-politiċi l-aktar influwenti fi-pajjiż. L-aġenzija tal-aħbarijiet statali KCNA tgħid li Jang Song-Thaek tneħħa mis-setgħa wara li wettaq dak li sejħet bħala “atti kriminali” u talli mexxa “taqsima kontra r-rivoluzzjoni” Jang, li huwa z-ziju tal-mexxej Nord-Korean Kim Jong-Un, tneħħewlu s-setgħat kollha wara laqgħa tal-bureau politiku tal-Partit. Talb għal Mandela Nies ta’ kull razza u religjon matul l-Afrika t’Isfel kollha ħadu sehem f’talb u riflessjoni biex ifakkru l-memorja tal-ex-President Nelson Mandela, fejn semgħu appelli biex iħarsu l-ħolma tiegħu ta’ pajjiż maqgħud. Il-bieraħ bdiet ġimgħa ta attivitajiet li se jwasslu sakemm jindifen nhar il-Ħadd. L-awtoritajiet ħabbru li aktar minn 60 kap ta’ stat ta’ gvern se jattendu għal servizz ta’ tifkira li se jsir għada fl-istadium tal-football f’Johannesburg. Imwiet f’Bengażi AGI tirraporta li tnejn min-nies mietu u sitta oħta indarbu f’żewġ attakki f’inqas minn 24 siegħa f’Bengażi, il-belt kapitali tar-reġjun tal-lvant tal-Libja. L-ewwel attack sar is-Sibt fil-għaxija meta tqegħdet bomba taħt il-karozza ta’ kap tal-pulizija li kienet f’inħawi fejn jgħixu maġġoranza ta’ Salafisti. Renzi jmexxi l-PD Matteo Renzi, is-sindku ta’ Firenze li għandu biss 38 sena, huwa l-mexxej tl-ġdid tal-Partit Demokratiku Taljan. Imlaqqam it-“Tony Bair tat-Toscana”, tenzi kiseb aktar minn 70 fil-mija tal-voti. Il-partit ċentru-xellugi huwa l-akbar forza fil-gvern ta’ koalizzjoni i qed imexxi l-Italja taħt il-Prim ministru Enrico Letta. Supporters midruba f’logħba fil-Brażil Tliet irġiel indarbu serjament fi ġlied li inqala’ bejn is-supporters f’logħba football fil-Brażil. Ħelicopter kellu jinżel fil-ground biex jieħu wieħed mill-midruba l-isptar waqt li l-pulizija ippruvaw jerġgħu jġibu l-ordni. Is-supporters ta’  Atletico Paranaense u dawk ta’ Vasco da Gama għamlu għal xulxin bl-ikreħ f’logħba f’Joinville. Filmati grafiċi wrew lil kulħadd jagħti bil-ponn u bis-sieq. Il-pulzija kellha tispara bullets tal-lasktu biex taqqaf il-ġlied bil-logħba tkompli siegħa wara.